पाएं अपने शहर की ताज़ा ख़बरें और फ्री ई-पेपरडाउनलोड करें
स्टैंड अप कॉमेडियन सुनील पाल के खिलाफ मुंबई के अंधेरी पुलिस स्टेशन में केस दर्ज हुआ है। उन पर फ्रंटलाइन पर काम करने वाले डॉक्टर्स का मजाक उड़ाने और उनके खिलाफ अपमानजनक शब्दों का इस्तेमाल करने का आरोप है। आरोप है कि सुनील पाल ने अपनी वेबसाइट पर अपलोड एक वीडियो में डॉक्टरों पर कोविड संकट की आड़ में मानव तस्करी का भी आरोप लगाया है।
सुनील पाल ने डॉक्टर्स के लिए यह कहा था
वायरल हुए वीडियो में पाल ने कहा, 'डॉक्टर भगवान का एक रूप होते हैं, लेकिन 90 प्रतिशत डॉक्टरों ने दानव का रूप धारण कर लिया है। मरीजों से धोखाधड़ी की जा रही है। गरीब लोगों को डराया जा रहा है। पूरे दिन कोविड के नाम पर उन्हें परेशान किया जा रहा है। उन्हें यह कहकर परेशान किया जाता है कि कोई बेड नहीं है, कोई प्लाज्मा नहीं है, कोई दवा नहीं है।"
पाल ने वीडियो में आगे कहा है, "लोगों को जबरदस्ती कोविड पॉजिटिव बता कर भर्ती किया जा रहा है। मरीज की मौत के बाद भी उनके नाम पर बिल बनाया जा रहा है। उनके मरने के बाद उनके बॉडी पार्ट्स निकाल कर तस्करी की जा रही है।"
वीडियो वायरल होने पर मांगी थी माफी
इस वीडियो के वायरल होने के तुरंत बाद सुनील पाल ने एक और वीडियो जारी कर कहा कि उन्होंने सभी डॉक्टरों पर निशाना नहीं साधा था। अगर मेरे बयानों से डॉक्टरों को ठेस पहुंची है, तो मैं माफी मांगता हूं और अपने शब्दों को वापस लेता हूं। डॉक्टर वास्तव में भगवान का एक रूप हैं।"
इन धाराओं में दर्ज हुआ केस
सुनील पाल का यह वीडियो पहली बार 20 अप्रैल को सामने आया था। इसके बाद डॉक्टर्स के एक ग्रुप ने अंधेरी पुलिसस्टेशन जाकर मामले में कंप्लेंट दर्ज करवाई थी। अब इसी मामले में जांच के बाद आईपीसी की धारा 500 (मानहानि) और धारा 505 (2) के तहत केस दर्ज किया है।
सुनील पाल की सफाई
केस दर्ज होने के बाद सुनील पाल की ओर से कहा गया है कि उन्होंने इस संबंध में अपनी माफी वेबसाइट पर अपलोड कर दी है। मैंने एक व्यंग के रूप में मौजूदा हाल को पेश करने का प्रयास किया था। मेरा उद्देश्य किसी की भावना को आहात करने का नहीं है। मैंने वीडियो में केवल 90 प्रतिशत डॉक्टरों का उल्लेख किया है और अगर कोई खुद को इस 90 प्रतिशत में समझ कर आहात होता है तो मैं कुछ नहीं कर सकता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn